
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 223 

11 Σεπτεμβρίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

331. Σύσταση και λειτουργία αμιγών νομαρχιακών 
και διανομαρχιακών επιχειρήσεων από τις 
Νομαρχιακές Αυτοδιοικήσεις και τα Νομα¬ 
ρχιακά Διαμερίσματα. 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας - 
πλαισίου για οικονομική, επιστημονική και τεχνο¬ 
λογική συνεργασία Ελλάδος - Χιλής (Σαντάγο, 
15.9.1994). ; . 

Ανακοίνωση για τη θέση σε ισχύ της Συμφωνίας για 
τις θαλάσσιες μεταφορές μεταξύ Ελλάδος & 
Λαϊκής Δημοκρατίας της Κίνας (Πεκίνο, 
16.10.1995). 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 273/24.8.96 αρμοδιό¬ 
τητας Υπουργείου Εργασίας και Κοιν. Ασφα¬ 
λίσεων... 


ΠΡΟΕ ΔΡΙΚΑ ΔΙΑΤΑΓ ΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 331 (1) 

Σύσταση και λειτουργία αμιγών νομαρχιακών και διανο- 
μαρχιακών επιχειρήσεων από τις Νομαρχιακές Αυτο¬ 
διοικήσεις και τα Νομαρχιακά Διαμερίσματα 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 116 και 76 παρ. 5 του Π.Δ. 
30/96 «Κωδικοποίηση σε ενιαίο κείμενο νόμου με τίτλο 
«Κώδικας Νομαρχιακής Αυτοδιίκησης» των ισχυουσών 
διατάξεων για την Νομαρχιακή Αυτοδιοίκηση» (ΦΕΚ Α’ 
21/1996). 

2. Τις διατάξεις του άρθρου 23 παρ. 1 του Ν. 1558/1985 
«Κυβέρνηση κι Κυβερνητικά όργανα» (ΦΕΚ Α’ 137/1985), 
σε συνδυασμό με τις διατάξεις του Π.Δ. 373/1995 
«Συγχώνευση των Υπουργείων Προεδρίας της Κυ¬ 


βέρνησης και Εσωτερικών στο Υπουργείο Εσωτερικών, 
Δημόσιας Διοίκησης και Αποκέντρωσης και καθορισμός 
των αρμοδιοτήτων του» (ΦΕΚ Α’ 201 /1995). 

3. Τις διατάξεις του άρθρου 29Ατου Ν. 1558/1985 (ΦΕΚ 
Α’ 137/1985) η οποίαπροσετέθη διατου άρθρου 27του Ν. 
2081/1992 (ΦΕΚΑ’ 154/1992). 

4. Την αριθμ. 12/6.3.95 (ΦΕΚ Β’ 137/96) κοινή απόφαση 
του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης, «Καθορισμός 
αρμοδιοτήτων του Υφυπουργού Εσωτερικών Δημόσιας 
Διοίκησης και Αποκέντρωσης Λάμπρου Παπαδήμα». 

5. Ότι από τις διατάξεις του παρόντος διατάγματος δεν 
προκαλείται δαπάνη σε βάρος του Κρατικού Προϋπο¬ 
λογισμού, αλλά σε βάρος του προϋπολογισμού των 
Νομαρχιακών Αυτοδιοικήσεων η οποία δεν μπορεί από 
τώρα να καθοριστεί και θα καλυφθεί, από τα τακτικά τους 
έσοδα, κατά περίπτωση. 

6. Την 419/1996 γνωμοδότηση του Συμβουλίου της 
Επικράτειας, μετά από πρόταση του Υφυπουργού 
Εσωτερικών Δημόσιας Διοίκησης και Αποκέντρωσης, α¬ 
ποφασίζουμε: 

ΚΕΦΑΛΑΙΟ Α' 

ΑΜΙΓΕΙΣ ΕΠΙΧΕΙΡΗΣΕΙΣ ΝΟΜΑΡΧΙΑΚΩΝ 
ΑΥΤΟΔΙΟΙΚΗΣΕΩΝ ΚΑΙ ΝΟΜΑΡΧΙΑΚΩΝ 
ΔΙΑΜΕΡΙΣΜΑΤΩΝ 

ΑΡΘΡΟ 1 

Όργανα των επιχειρήσεων 

Οι αμιγείς επιχειρήσεις των νομαρχιακών αυτοδιοική¬ 
σεων και των νομαρχιακών διαμερισμάτων που συνιστώ- 
νται σύμφωνα με τα άρθρα 75 παρ. 1 και 76, παρ. 1,2, 3 
του Π.Δ. 30/96 διοικούνται από: 
α. Το διοικητικό συμβούλιο, 
β. Τον πρόεδρο του Διοικητικού Συμβουλίου. 

ΑΡΘΡΟ 2 

Διοικητικό συμβούλιο - σύνθεση - συγκρότηση 

1. Το διοικητικό συμβούλιο αποτελείται από πέντε έως 
ένδεκα μέλη, τα οποία ορίζονται, από το νομαρχιακό συμ¬ 
βούλιο. Από τα μέλη αυτά, τυλάχιστον δύο είναι αιρετοί 

εκπρόσωποι της νομαρχιακής αυτοδιοίκησης, εκ των ο¬ 
ποίων το ένα από τη μειοψηφία, ένα είναι εκπρόσωπος 
των εργαζομένων στην επιχείρηση, αν αυτή απασχολεί 
περισσότερους από είκοσι εργαζόμενους, και ένας είναι 
εκπρόσωπος κοινωνικού φορέα της περιοχής. Τα υπόλοι¬ 
πα μέλη είναι δημότες ή κάτοικοι δήμου ή κοινότητας της 
περιφέρειας της νομαρχιακής αυτοδιοίκησης ή του νο¬ 
μαρχιακού διαμερίσματος των οποίων η επαγγελματική ή 
επιστημονική ιδιότητα ή η κοινωνική δραστηριότητα είναι 
συναφείς προς το αντικείμενο της επιχείρησης. 

Επίσης το νομαρχιακό συμβούλιο ορίζει πέντε αναπλη¬ 
ρωματικά μέλη έκτων οποίων ένα είναι μέλος του νομαρ¬ 
χιακού συμβουλίου, ένα είναι εκπρόσωπος κοινωνικού 
φορέα και ένα είναι εκπρόσωπος των εργαζομένων. Τα εν 
λόγω τρία αναπληρωματικά μέλη αναπληρώνουν, εφό¬ 
σον απαιτηθεί, τα αντίστοιχα τακτικά μέλη ενώ τα άλλα 
δύο αναπληρωματικά μέλη αναπληρώνουν τα λοιπά τα¬ 
κτικά μέλη. 

2. Οι εκπρόσωποι των εργαζομένων εκλέγονται από τη 
γενική συνέλευσή τους, που συγκαλείται από το διοικητι¬ 
κό συμβούλιο του συλλόγου των εργαζομένων στην επι¬ 
χείρηση, μέσα σε δεκαπέντε μέρες από τότε που θα πάρει 
τη σχετική γραπτή πρόσκληση του προέδρου του διοικη¬ 
τικού συμβουλίου της επιχείρησης. 

Σε περίπτωση που δεν υπάρχει σύλλογος των εργαζο¬ 
μένων ή δεν υπάρχει ενιαίος σύλλογος, ο πρόεδρος του 
διοικητικού συμβουλίου της επιχείρησης συγκαλεί όλους 
τους εργαζομένους σε γενική συνέλευση με σκοπό την ε¬ 
κλογή των εκπροσώπων των εργαζομένων. Στην ίδια πε¬ 
ρίπτωση, η γενική συνέλευση των εργαζομένων, με ειδικό 
κανονισμό, ρυθμίζει τα σχετικά με τη σύγκληση της γενι¬ 
κής συνέλευσης καιτοντρόπο εκλογήςτων εκπροσώπων 
των εργαζομένων. 

Πάντως σε περίπτωση παράλειψης του προέδρου του 
διοικητικού συμβουλίου της επιχείρησης να απευθύνει τη 
σχετική πρόσκληση προς το σύλλογο των εργαζομένων ή 
να συγκαλέσει τους εργαζόμενους της επιχείρησης σε 
γενική συνέλευση, οι εργαζόμενοι μπορούν να ενεργή¬ 
σουν σχετικά και χωρίς την πρόσκληση προέδρου του δι¬ 
οικητικού συμβουλίου της επιχείρησης. 

3. Τον κοινωνικό φορέα που θα εκπροσωπηθεί στο διοι¬ 
κητικό συμβούλιο της επιχείρησης επιλέγει το νομαρχιακό 
συμβούλιο και είναι κατά προτίμηση συνεταιρισμός κατοί¬ 
κων της περιφέρειας της νομαρχιακής αυτοδιοίκησης ή 
του νομαρχιακού διαμερίσματος που εκπροσωπεί τους 
καταναλωτές των προϊόντων (αγοραστές ή χρήστες) ή 
τους χρήστες των έργων ή υπηρεσιώντης επιχείρησης άλ¬ 
λος κοινωνικός φορέας που τα μέλη του εξυπηρετούνταιή 
επηρεάζονται από τη δραστηριότητα αυτής της επιχείρη¬ 
σης. Αν δεν υπάρχει τέτοιος συνεταιρισμός ή άλλος κοι¬ 
νωνικός φορέας στην περιφέρεια της νομαρχιακής αυτο¬ 
διοίκησης ή του νομαρχιακού διαμερίσματος, τότε το νο¬ 
μαρχιακό συμβούλιο επιλέγει παραπλήσιο φορέα. 

Ο εκπρόσωπος του κοινωνικού φορέα στο διοικητικό 
συμβούλιο της επιχείρησης ορίζεται με απόφαση του δι¬ 
οικητικού συμβουλίου του κοινωνικού φορέα σε τριάντα 
ημέρες από την κοινοποίηση της σχετικής πρόσκλησης 
του Νομάρχη, ανπαρέλθειάπρακτηηπροθεσμίααυτή,το 
νομαρχιακό συμβούλιο μπορεί να επιλέξει άλλον κοινωνι¬ 
κό φορέα προς εκπροσώπηση στο διοικητικό συμβούλιο 
με τα ίδια κριτήρια και διαδικασίες. 

Στο διοικητικό συμβούλιο μπορεί να εκπροσωπηθούν 
περισσότεροι από ένα κοινωνικοί φορείς. 


4. Μέλη του διοικητικού συμβουλίου δεν μπορούν να εί¬ 
ναι επιχειρηματίες ή μέλη του διοικητικού συμβουλίου ή 
διευθυντές επιχειρήσεων, που συνδέονται με την επιχεί¬ 
ρηση με σύμβαση έργου ή είναι προμηθευτές της επιχεί¬ 
ρησης ή έχουν αντικείμενο όμοιο ή συναφές προς αυτό 
της επιχείρησης. 

Το κώλυμα αυτό δεν ισχύει αν η επιχείρηση αυτή είναι ε¬ 
πίσης επιχείρηση νομαρχιακής αυτοδιοίκησης ή νομαρ¬ 
χιακού διαμερίσματος. 

ΑΡΘΡΟ 3 

Θητεία - Αντικατάσταση - Αναπλήρωση 

1. Η θητεία του διοικητικού συμβουλίου ακολουθεί τη 
νομαρχιακή περίοδο και σε κάθε περίπτωση λήγει το αρ¬ 
γότερο τρεις μήνες μετά την εγκατάσταση του νομαρχια¬ 
κού συμβουλίου. 

Το νομαρχιακό συμβούλιο οφείλει α ορίσει τα μέλη του 
διοικητικού συμβουλίου μέσα στην παραπάνω προθεσμία 
και σε περίπτωση σύστασης νέας επιχείρησης μέσα σε 
τρεις μήνες από τη δημοσίευση της συστατικής πράξης. 

2. Σε περίπτωση που για οποιοδήποτε λόγο δεν οριστούν 
τα μέλη του διοικητικού συμβουλίου της επιχείρησης από 
το νέο νομαρχιακό συμβούλιο, παρατείνεται η θητεία του 
διοικητικού συμβουλίου μέχρι να οριστούν αυτά. 

3. Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους για απο- 
χρώντα λόγο με απόφαση του νομαρχιακού συμβουλίου 
που τα έχει ορίσει, η οποία λαμβάνεται με την απόλυτη 
πλειοψηφία του νόμιμου αριθμού των μελών του. Ειδικά 
για την αντικατάσταση των εκπροσώπων των εργαζομέ¬ 
νων και του κοινωνικού φορέα της περιοχής απαιτείται η 
σύμφωνη γνώμη του οργάνου που τους πρότεινε. 

4. Αν μέλη του διοικητικού συμβουλίου δεν δεχθούν τον 
ορισμό τους, μέσα σε τριάντα μέρες από την επίδοση του 
σχετικού εγγράφου, ή παραιτηθούν ή πεθάνουν ή αντικα- 
τατατθούν ή αν παραμείνουν κενές θέσεις μελών για ο- 
ποιοδήποτε άλλο λόγο, αντικαθίστανται από τα αναπλη¬ 
ρωματικά μέλη του διοικητικού συμβουλίου, με τη σειρά 
που αυτά έχουν ορισθεί, με πράξη του νομαρχιακού συμ¬ 
βουλίου. Εάν και τα αναπληρωματικά μέλη εξαντληθούν, 
το διοικητικό συμβούλιο, μέχρι να οριστούν οι αντικατα¬ 
στάτες τους, λειτουργεί νόμιμα με την ελλειπή σύνθεσή 
του, που δεν μπορείπάντως να είναι μικρότερη απότον α¬ 
ριθμό των μελών που χρειάζεται για την απαρτία. Νόμιμα 
επίσης λειτουργεί το διοικητικό συμβούλιο μέχρι να ορι¬ 
στούν οι εκπρόσωποι των εργαζομένων και του κοινωνι¬ 
κού φορέα της περιοχής. 

5. Μέλος του διοικητικού συμβουλίου που απουσιάζει α¬ 
δικαιολόγητα από τις συνεδριάσεις του επί διάστημα με¬ 
γαλύτερο των τριών μηνών θεωρείται ότι παραιτήθηκε και 
αντικαθίσταται με απόφαση του νομαρχιακού συμβουλίου. 

ΑΡΘΡΟ 4 

Σύγκλιση - Απαρτία - Λήψη αποφάσεων 

1. Το διοικητικό συμβούλιο συνέρχεταιτακτικάτουλάχι- 
στον μία φορά το μήνα και έκτακτα όταν οι υποθέσεις της 
επιχείρησης το απαιτούν. Το διοικητικό συμβούλιο συ- 
γκαλείται από τον πρόεδρο του, ο οποίος υποχρεώνεται 
να το συγκαλέσει και όταν το ζητήσουν το ένα τρίτο των 
μελών του ή ο νομάρχης ή το νομαρχιακό συμβούλιο, οι 
οποίοι ορίζουν ταυτόχρονα και το σκοπό της σύγκλησης. 

2. Το διοικητικό συμβούλιο συνεδριάζει στην έδρα της 

επιχείρησης και βρίσκεται σε απαρτία εφόσον ο αριθμός 
των παρόντων είναι μεγαλύτερος από το μισό του νόμιμου 
αριθμού των μελώντου. 

3. Οι αποφάσεις του διοικητικού συμβουλίου λαμβάνο- 
νται με την απόλυτη πλειοψηφία των παρόντων και σε πε¬ 
ρίπτωση ισοψηφίας επικρατεί η ψήφος του προέδρου. Η 
ψηφοφορία είναι φανερή, ενώ γίνεται υποχρεωτικά μυ¬ 
στική με ψηφοδέλτια ψηφοφορία αν υπάρχει ιδιαίτερος 
λόγος και ζητηθεί από δύο μέλη του συμβουλίου. 

4. Για τις συνεδριάσεις του διοικητικού συμβουλίου τη¬ 
ρούνται πρακτικά σε ειδικό βιβλίο. Τα πρακτικά υπογρά¬ 
φονται από τον πρόεδρο και τα μέλη του συμβουλίου που 
είναι παρόντα στη συνεδρίαση. Τα πρακτικά τηρούνται α¬ 
πό υπάλληλο της επιχείρησης που ορίζεται με απόφαση 
του συμβουλίου. 

ΑΡΘΡΟ 5 

Αρμοδιότητες διοικητικού συμβουλίου 

Το διοικητικό συμβούλιο διοικεί και διαχειρίζεται τις υ¬ 
ποθέσεις που αφορούν την επιχείρηση εκτός από τις πε¬ 
ριπτώσεις που αρμόδιο είναι το νομαρχιακό συμβούλιο, 
και ιδιαίτερα: 

α) Διορίζει και απολύει το υπαλληλικό και εργατοτεχνι- 
κό προσωπικό και αποφασίζει για όλες τις μεταβολές της 
υπηρεσιακής του κατάστασης. 

β) Ψηφίζει τονπροϋπολογισμό, εγκρίνει τον ισολογισμό 
και Λαταρτίζει την έκθεση πεπραγμένων στο τέλος κάθε 
διαχειριστικής χρήσης. 

γ) Καθορίζειτιςτιμές και τους όρους για τη διάθεσητων 
προϊόντωντης επιχείρησης ή για τη χρήση των υπηρεσιών 
της. 

δ) Αποφασίζει για τον τρόπο ανάθεσης των μελετών, ε¬ 
κτέλεσης των έργων και διενέργειας των προμηθειών, α¬ 
ναθέτει τη σύνταξη των μελετών και την εκτέλεση των έρ¬ 
γων και εγκρίνει τις μελέτες και τις προμήθειες όπως ειδι¬ 
κότερα ορίζεται στον σχετικό κανονισμό. 

ε) Αποφασίζει για την αγορά και τη μίσθωση ακινήων και 
κινητών που είναι χρήσιμα στην επιχείρηση και την εκποί¬ 
ηση, εκμίσθωση και γενικότερα εκμετάλλευση ακινήτων 
και κινητών που ανήκουν στην επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιοσδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς και εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και μπο¬ 
ρεί για ασφάλειάτους να εκχωρείτο σύνολο ή μέρος από 
τις προσόδους της επιχείρησης, και αποφασίζει την πα¬ 
ροχή δικαιωμάτων υποθήκης σε ακίνητά της. 

η) Γνωμοδοτεί για όλα τα θέματα που αφορούν την επι¬ 
χείρηση, εφόσον τα θέματα αυτά ανήκουν στην αποφασι¬ 
στική αρμοδιότητα του νομαρχιακού συμβουλίου. 

ΑΡΘΡΟ 6 
Εποπτεία 

1. Το διοικητικό συμβούλιο στέλνει όλες τις αποφάσεις 
του, το αργότερο εντός δέκα ημερών από την έκδοσή 
τους στη νομαρχιακή αυτοδιοίκηση ή στο νομαρχιακό 
διαμέρισμα στην οποία ανήκει η επιχείρηση ή που συμμε¬ 
τέχει στην επιχείρηση για ενημέρωση των οργάνων τους. 

2. Οι αποφάσεις του διοικητικού συμβουλίου της επιχεί¬ 
ρησης εγκρίνονται από το νομαρχιακό συμβούλιο αν α¬ 
φορούν: 


α) Την ψήφιση του προϋπολογισμού της επιχείρησης 
και τις μεταβολές του. 

β) Την αγορά ή εκποίηση ακινήτων ή την επιβάρυνση αυ¬ 
τών με εμπράγματα δικαιώματα. Δεν απαιτείται έγκριση 
αν πρόκειται για αγορά και πώληση ακινήτων από επιχει¬ 
ρήσεις οικιστικής δραστηριότητας. 

γ) Τη διάθεση των καθαρών κερδών, σύμφωνα με το άρ¬ 
θρο 10. 

δ) Τα επενδυτικά προγράμματα της επιχείρησης. 

3. Το νομαρχιακό συμβούλιο εγκρίνει τον ισολογισμό 
και την έκθεση πεπραγμένων. Επίσης, μπορεί να αποφα- 
σίζειτη διενέργεια έκτακτκου διαχειριστικού ελέγχου από 
τα πρόσωπα που ορίζονται στην παράγραφο 2 του άρ¬ 
θρου 11. 

4. Η έγκριση των αποφάσεων του διοικητικού συμβου¬ 
λίου επιχείρησης από το νομαρχιακό συμβούλιο, γίνεται 
μέσα σε αποκλειστική προθεσμία ενός μηνάς από τότε 
που θα του κοινοποιηθούν, οι αποφάσεις αυτές. 

Αν περάσει η προθεσμία αυτή χωρίς να έχει εκδοθεί α¬ 
πόφαση του νομαρχιακού συμβουλίου, θεωρείται ότι η α¬ 
πόφαση του διοικητικού συμβουλίου της επιχείρησης έ¬ 
χει εγκριθεί. 

ΑΡΘΡΟ 7 

Πρόεδρος - Αντιπρόεδρος - Αρμοδιότητες 

1. Το νομαρχιακό συμβούλιο ορίζει από τα μέλη του δι¬ 
οικητικού συμβουλίου της επιχείρησης τον πρόεδρο και 
τον αντιπρόεδρο της επιχείρησης, οι οποίοι είναι αντί¬ 
στοιχα πρόεδρος και αντιπρόεδρος και του διοικητικού 
συμβουλίου της. 

2. Ο πρόεδρος του διοικητικού συμβουλίου εκπροσωεί 
την επιχείρηση στα δικαστήρια και σε κάθε αρχή και δίνει 
τους όρκους που επιβάλλεται. Επίσης, μπορεί σε περί¬ 
πτωση κινδύνου από αναβολή, χωρίς απόφαση του διοι¬ 
κητικού συμβουλίου, να εγείρει και ανακρούει αγωγές και 
να ασκεί ένδικα μέσα, να διορίζει πληρεξουσίους και να 
προβαίνει σε κάθε δικαστική ή εξώδικη πράξη που προ- 
στατεύειτα συμφέροντα της επιχείρησης. Τις πράξεις αυ¬ 
τές υποβάλλει αμέσως στο διοικητικό συμβούλιο. 

Ο πρόεδρος υπογράφει τις συμβάσεις που συνάπτει η 
επιχείρηση. 

Τον πρόεδρο αναπλρώνει στα καθήκοντά του ο αντι¬ 
πρόεδρος. 

ΑΡΘΡΟ 8 

Απασχόληση μελών διοικητικού συμβουλίου - 
Διευθυντής 

1. Με απόφαση του νομαρχιακού συμβουλίου, που λαμ- 
βάνεται ύστερα από πρόταση του διοικητικού συμβουλί¬ 
ου της επιχείρησης μπορεί να ορίζεται η μερική ή η πλή¬ 
ρης απασχόληση μέχρι του ενός τετάρτου των μελώντου 
διοικητικού συμβουλίου στην επιχείρηση με αμοιβή. Στην 
ίδια απόφαση καθορίζονται τα μέλη που θα απασχολη¬ 
θούν, οι αρμοδιότητες και η αμοιβή τους για την πρόσθε¬ 
τη αυτήν απασχόλησή τους. Αν το ένα τέταρτο των μελών 
δεν είναι ακέραιος αριθμός, το κλάσμα που προκύπτει 
στρογγυλεύεται προς τα πάνω. 

2. Για την αποτελεσματικότερη λειτουργία της επιχεί¬ 
ρησης μπορεί το διοικητικό συμβούλιο να αναθέτει με α¬ 
πόφασή του την άσκηση του συνόλου ή μέρους των αρ¬ 
μοδιοτήτων του, εκτός των περιπτώσεων α’, β’ γ’ ε , καιζ’ 
του άρθρου 5 στον πρόεδρο, στο διευθυντή, στους υπεύ- 



4326 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


θυνους των λειτουργικών μονάδων της επιχείρησης και 
σε άλλα όργανα αυτής. 

3. Με απόφαση του διοικητικού συμβουλίου της επιχεί¬ 
ρησης μπορεί να προσλαμβάνεται διευθυντής αυτής ή να 
ορίζεται ως διευθυντής ένα από τα μέλη του. Στον κανονι¬ 
σμό προσωπικού καθορίζονται τα προσόντα που πρέπει 
να έχει ο διευθυντής της επιχείρησης. 

ΑΡΘΡΟ 9 
Αποζημιώσεις 

1. Στον πρόεδρο και τον αντιπρόεδρο του διοικητικού 
συμβουλίου της επιχείρησης μπορεί να καταβάλλεται α¬ 
ποζημίωση για τις υπηρεσίες που παρέχουν στην επιχεί¬ 
ρηση. Η αποζημίωση ορίζεται με απόφαση του νομαρχια¬ 
κού συμβουλίου, ύστερα από πρόταση του διοικητικού 
συμβουλίου της επιχείρησης. 

2. Με την ίδια διαδικασία μπορεί να καταβάλλεται απο¬ 
ζημίωση στα μέλη του διοικητικού συμβουλίου γιατη συμ¬ 
μετοχή τους στις συνεδριάσεις του. 

3. Για τον καθαρισμό των ανωτέρω αποζημιώσεων λαμ- 
βάνεται υπόψη η οικονομική δυνατότητα της επιχείρησης. 

ΑΡΘΡΟ 10 

Διαχείριση - Διάθεση εσόδων 

1. Η διαχείριση των επιχειρήσεων γίνεται σύμφωνα με ι¬ 
διαίτερο προϋπολογισμό εσόδων και εξόδων και είναι α¬ 
νεξάρτητη από τη διαχείριση της νομαρχιακής αυτοδιοί¬ 
κησης ή του νομαρχιακού διαμερίσματος. 

Το οικονομικό έτος της διαχείρισης των επιχειρήσεων 
συμπίπτει με το ημερολογιακό έτος. 

2. Με απόφαση του διοικητικού συμβουλίου της επιχεί¬ 
ρησης, που εγκρίνεται από το νομαρχιακό συμβούλιο, τα 
καθαρά κέρδη που προκύπτουν από τη διαχείριση, μετά 
την αφαίρεση των αποσβέσεων και τη δημιουργία του α¬ 
παραίτητου αποθεματικού, το ύψος του οποίου ως ποσο¬ 
στό επίτων κερδών ορίζεται με απόφαση του νομαρχιακού 
συμβουλίου μπορεί να διατίθενται γιατη βελτίωση ή την ε¬ 
πέκταση των εγκαταστάσεων της επιχείρησης ή να διατί¬ 
θενται στη νομαρχιακή αυτοδιοίκηση ή στο νομαρχιακό 
διαμέρισμα για την εκπλήρωση κοινωφελών σκοπών. 

3. Με την ίδια απόφαση το διοικητικό συμβούλιο της ε¬ 
πιχείρησης εκτιμώντας τους στόχους, την αποδοτικότητα 
καιτηνπαραγωγικότητάτης, μπορεί να κρατήσει μέχρι εί¬ 
κοσι πέντε στα εκατό από τα καθαρά κέρδη, σε ιδιαίτερο 
λογαριασμό για την παροχή κινήτρων στους εργαζόμε¬ 
νους, με τη μορφή πρόσθετων υλικών αμοιβών. Τα κριτή¬ 
ρια και η διαδικασία καταβολής των αμοιβών αυτών και 
κάθε αναγκαία λεπτομέρεια καθορίζονται στον κανονι¬ 
σμό προσωπικού. Οι πρόσθετες αυτές αμοιβές δεν απο- 
τελούντακτικές αποδοχές κατά την έννοια των διατάξεων 
της εργατικής νομοθεσίας. 

4. Μετά από σχετική απόφαση του νομαρχιακού συμ¬ 
βουλίου η εκπλήρωση των κοινωφελών σκοπών της παρ. 
2 του άρθρου αυτού μπορεί να γίνει από την ίδια την επι¬ 
χείρηση, για λογαριασμό της νομαρχιακής αυτοδιοίκη¬ 
σης ή του νομαρχιακού διαμερίσματος. 

χ 

ΑΡΘΡΟ 11 

Ταμειακή υπηρεσία - Διαχειριστικός έλεγχος 

1. Η ταμιακή υπηρεσία των επιχειρήσεων είναι ανεξάρ¬ 
τητη απότηνταμιακή υπηρεσίατων νομαρχιακών αυτοδι¬ 
οικήσεων ή των νομαρχιακών διαμερισμάτων. 


2.0 τακτικός διαχειριστικός έλεγχος των επιχειρήσεων 
γίνεται από δύο ελεγκτές, που διορίζονται από το νομαρ¬ 
χιακό συμβούλιο στην αρχή κάθε οικονομικού έτους. Με 
την ίδια απόφαση ορίζεται και η αμοιβή τους. 

Ως ελεγκτές ορίζονται ορκωτοί ελεγκτές ή πρόσωπα 
που έχουντο δικαίωμα να οριστούν ελεγκτές σε ανώνυμη 
εταιρεία. 

3. Με απόφαση του Γενικού Γραμματέα της Περι¬ 
φέρειας, εφόσον συντρέχει ειδική περίπτωση, μπορεί να 
ενεργείται έκτακτος διαχειριστικός έλεγχος της επιχει- 
ρήσεως από ορκωτούς ελεγκτές που ορίζονται από το 
Γενικό Γραμματέα της Περιφέρειας. Με την ίδια απόφαση 
ορίζεται και η αμοιβή τους, η οποία βαρύνει τον προϋπο¬ 
λογισμό της επιχείρησης. 

4. Στις επιχειρήσεις των νομαρχιακών αυτοδιοικήσεων 
και νομαρχιακών διαμερισμάτων γίνονται αποσβέσεις με 
τα ποσοστά που ορίζει η φορολογική νομοθεσία. 

5. Οι διατάξεις του Π.Δ. 520/1988 «Βιβλία και στοιχεία 
που πρέπει να τηρούνται από τις αμιγείς δημοτικές και 
κοινοτικές επιχειρήσεις» (ΦΕΚ Α’ 236/1988) εφαρμόζο¬ 
νται αναλογικά και για τις αμιγείς επιχειρήσεις των νο¬ 
μαρχιακών αυτοδιοικήσεων και νομαρχιακών διαμερι¬ 
σμάτων. 

Όπου στο ανωτέρω διάταγμα αναγράφεται «ο 
νομάρχης» νοείται ο Γενικός Γραμματέας της Περι¬ 
φέρειας. 

Όπου αναγράφεται «δημοτικό και κοινοτικό συμβού¬ 
λιο» νοείται το νομαρχιακό συμβούλιο, όπου αναγράφε¬ 
ται «δήμαρχος ή πρόεδρος κοινότητας» νοείται ο νομάρ¬ 
χης της νομαρχιακής αυτοδιίκησης ή του νομαρχιακού 
διαμερίσματος. 

ΑΡΘΡΟ 12 

Κανονισμοί - Προσωπικό 

1. Οι κανονισμοί που συντάσσονται από το διοικητικό 
συμβούλιο της επιχείρησης και εγκρίνονται από το νο¬ 
μαρχιακό συμβούλιο είναι: 

α) Ο εσωτερικός κανονισμός υπηρεσιών με τον οποίο 
καθορίζονται η οργάνωση, η διάρθρωση, και οι αρμοδιό¬ 
τητες των υπηρεσιών της επιχείρησης και το ανώντατο ό¬ 
ριο του αριθμού του προσωπικού όπως αυτό προβλέπεται 
από την οικονομοτεχνική μελέτη σύστασης της επιχείρη¬ 
σης. Τροποποίηση του κανονισμού, που συνεπάγεται αύ¬ 
ξηση του αριθμού του προσωπικού της επιχείρησης μπο¬ 
ρεί να γίνει με απόφαση του διοικητικού συμβουλίου αυ¬ 
τής ύστερα από σχετική οικονομοτεχνική μελέτη μετά την 
παρέλευση τριετίας από την έναρξη λειτουργίας της ή την 
τελευταίατροποποίησητου κανονισμού, ως προςτο προ¬ 
σωπικό και 

β) Ο κανονισμός διαχείρισης. 

2. Από το διοικητικό συμβούλιο της επιχείρησης συ- 
ντάσσεται κανονισμός προσωπικού. Με αυτόν καθορίζο¬ 
νται οι κανόνες που διέπουν την πρόσληψη, τα προσόντα 
του προσωπικού, την εξέλιξή του, το μισθολογικό και το 
πειθαρχικό του δίκαιο. 

3. Το προσωπικό των επιχειρήσεων συνδέεται με αυτές 
με σχέση εργασίας ιδιωτικού δικαίου. 

4. Με απόφαση του διοικητικού συμβουλίου της επιχεί¬ 
ρησης μπορεί να συντάσσονται και άλλοι κανονισμοί, που 
κρίνονται απαραίτητοι γιατη λειτουργίατης επιχείρησης, 
πέραν όσων αναφέρονται στις διατάξεις του παρόντος 
διατάγματος. 

ΑΡΘΡΟ 13 

Πρόγραμμα επιμόρφωσης εργαζομένων 

Στα πλαίσια των οικονομικών δυνατοτήτων της επιχεί¬ 
ρησης το διοικητικό της συμβούλιο μπορεί να καταρτίζει 
και χρηματοδοτεί κάθε χρόνο πρόγραμμα επιμόρφωσης 
των εργαζομένων στην επιχείρηση. Στα θέματα της επι¬ 
μόρφωσης περιλαμβάνονται η οργάνωση και διοίκηση 
των επιχειρήσεων και οι σύγχρονες επιστημονικές και τε¬ 
χνολογικές εξελίξεις στους τομείς δραστηριότητας της 
επιχείρησης, με σκοπό την αύξηση της παραγωγικότητας 
και αποδοτικότητας της επιχείρησης καθώς και την ου¬ 
σιαστική συμμετοχή των εργαζομένων στη διοίκησή της. 
Το πρόγραμμα επιμόρφωσης μπορεί να εντάσσεται σε α¬ 
νάλογα προγράμματα φορέωντου δημόσιου ή του ιδιωτι¬ 
κού τομέα ή σε κοινά προγράμματα των επιχειρήσεων των 
οργανισμών τοπικής αυτοδιοίκησης. Το πρόγραμμα επι- 
μόφρωσης μπορεί να περιλαμβάνει και την παροχή εκπαι¬ 
δευτικών αδειών για την παρακολούθηση των σεμιναρίων 
και την πρακτική άσκηση των εργαζομένων. 

ΑΡΘΡΟ 14 

Δημοσιότητα Ενημέρωση 

1. Το διοικητικό συμβούλιο της επιχείρησης φροντίζει 
για την εξασφάλιση της δημοσιότητας των διαδικασιών 
καιτης λειτουργίας της επιχείρησης με διάφορα μέτρα, ό¬ 
πως είναι η ενημέρωση των κατοίκων με την έκδοση ενη¬ 
μερωτικού φυλλαδίου που περιέχειτονπρογραμματισμό, 
τον προϋπολογισμό, τον ισολογισμό και άλλα στοιχεία α¬ 
πό τη δραστηριότητα της επιχείρησης, η δημοσιότητα 
στη διαδικασία πρόσληψης προσωπικού, προμηθειών και 
ανάθεσης μελετών ή έργων. 

2. Δεν δημοσιεύονται στοιχεία της επιχείρησης, εάν, κα¬ 
τά την κρίση του διοικητικού συμβουλίου της, από τη δη¬ 
μοσίευσή τους βλάπτεται οικονομικά ή επιχείρηση, σε 
σχέση με τις άλλες ομοειδείς επιχειρήσεις. 

3. Οι διατάξεις αυτού του άρθρου, δεν αφορούντις δρα¬ 
στηριότητες προβολής - διαφήμισης των προϊόντων και υ¬ 
πηρεσιών της επιχείρησης, οι οποίες αποφασίζονται από 
το διοικητικό συμβούλιο και υλοποιούνται κατά τους κα¬ 
νόνες της αγοράς. 

ΑΡΘΡΟ 15 

Διάλυση - Εκκαθάριση 

1. Οι επιχειρήσεις διαλύονται: 

α) με τη συμπλήρωση του χρόνου για τον οποίο είχαν 
συσταθεί, εφόσον δεν έχει παραταθεί. 

β) σε περίπτωση πτώχευσης της επιχείρησης και 

γ) σε κάθε άλλη περίπτωση που προβλέπεται από τη συ¬ 
στατική πράξη. 

Η διάλυση γίνεται με τον ίδιο τρόπο και διαδικασία που 
συστήθηκε η επιχείρηση. 

2. Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το νομαρ¬ 
χιακό συμβούλιο, αν η πράξη σύστασης της επιχείρησης 
δεν προβλέπει τον ορισμό ειδικών εκκαθαριστών. 

3. Με τον ορισμό των εκκαθαριστών παύει αυτοδικαίως 
η εξουσία των μελών του διοικητικού συμβουλίου και τις 
αρμοδιότητέςτου ασκούν οι εκκαθαριστές, εκτός από τις 
αρμοδιότητές του διοικητικού συμβουλίου που θα κρατή¬ 
σει το ίδιο το νομαρχιακό συμβούλιο. Επίσης, με τον ορι¬ 


σμό των εκκαθαριστών παύει αυτοδικαίως η εξουσία των 
ελεγκτών. 

Οι διοριζόμενοι εκκαθαριστές οφείλουν, μόλις αναλά¬ 
βουν τα καθήκοντά τους, να ενεργήσουν απογραφή της 
περιουσίας της επιχείρησης. 

4. Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Τα υ¬ 
πόλοιπα περιουσιακά στοιχεία που απομένουν περιέχο- 
νται στη νομαρχιακή αυτοδιοίκηση ή στο νομαρχιακό 
διαμέρισμα που έχει συστήσει την επιχείρηση. Οι λογα¬ 
ριασμοί της εκκαθάρισης εγκρίνονται από το νομαρχιακό 
συμβούλιο,το οποίο επίσης αποφασίζει για την απαλλαγή 
των εκκαθαριστών, από κάθ ευθύνη. 

ΑΡΘΡΟ 16 

Αναβίωση Επιχείρησης - Συγχώνευση 

1. Αν η διάλυση επιχείρησης έγινε λόγω λήξης της διάρ¬ 
κειας ή λόγω πτώχευσης, που όμως ανακλήθηκε ή περα- 
τώθηκε με συμβιβασμό, είναι δυνατή η αναβίωση της επι¬ 
χείρησης με απόφαση του νομαρχιακού συμβουλίου η ο¬ 
ποία εγκρίνεται με απόφαση του Γ ενικού Γ ραμματέα της 
Περιφέρειας. 

2. Η συγχώνευση αμιγώννομαρχιακώνεπιχειρήσεωνγί- 
νεται με απόφαση των νομαρχιακών συμβουλίων που τις 
έχουν συστήσει η οποία εγκρίνεται με απόφαση του 
Γενικού Γ ραμματέα της Περιφέρειας. 

Σε περίπτωση που οι συγχωνευόμενες νομαρχιακές ή 
διανομαρχιακές επιχειρήσεις έχουν συσταθεί από νομαρ¬ 
χιακές αυτοδιοικήσεις ή νομαρχιακά διαμερίσματα που α¬ 
νήκουν σε περισσότερες Περιφέρειες, οι αποφάσεις που 
εγκρίνουν την συγχώνευση αυτών εκδίδονται από τον 
Υπουργό Εσωτερικών, Δημόσιας Διοίκησης και 
Αποκέντρωσης. 

ΑΡΘΡΟ 17 

Μελέτες - Έργα - Προμήθειες 

Γιά την ανάθεση και κατάρτιση μελετών, την εκτέλεση 
των έργων και τις προμήθειες υλικών, αναλώσιμων ή μη, 
καθώς και αναθέσεις εκτέλεσης εργασιών, εγκατάστα¬ 
σης, συντήρησης, μεταφοράς ως και άλλων εργασιώνπου 
σχετίζονται με την προμήθεια υλικών καταρτίζεται ειδικός 
κανονισμός με απόφαση του διοικητικού συμβουλίου. 

ΚΕΦΑΛΑΙΟ Β’ 

ΔΙΑΝΟΜΑΡΧΙΑΚΕΣ ΕΠΙΧΕΙΡΗΣΕΙΣ 

ΑΡΘΡΟ 18 
Σύσταση - Διοίκηση 

1. Οι κοινές ή διανομαρχιακές αμιγείς επιχειρήσεις που 
συνιστώνται σύμφωνα με την παράγραφο 2 του άρθρου 
75 του Π.Δ. 30/1996 διέπονται από τις γενικές διατάξεις 
του Κεφαλαίου Α’ του παρόντος διατάγματος και τις ακό¬ 
λουθες ειδικές διατάξεις. 

2. Οι αποφάσεις των νομαρχιακών συμβουλίων για τη 
σύσταση κοινής ή διανομαρχιακής επιχείρησης λαμβάνο- 
νται μετά από πλήρη οικονομοτεχνική μελέτη, έχουν το ί¬ 
διο περιεχόμενο καιπεριλαμβάνουντην επωνυμίατο σκο¬ 
πό, τη διάρκεια και την έδρατης επιχείρησης, τη διοίκηση, 
το κεφάλαιο, τους πόρους, τ ασχετικά με τη διάλυση και 
εκκαθάριση της επιχείρησης, τα περιουσιακά στοιχεία 

που εισφέρει κάθε νομαρχιακή αυτοδικοίκηση ή νομαρ¬ 
χιακό διαμέρισμα, το ποσοστό συμμετοχής τους στο κε¬ 
φάλαιο της επιχείρησης, καθώς και κάθε άλλο αναγκαίο 
στοιχείο κατά την κρίση του νομαρχιακού συμβουλίου. 

3. Όλες οι αποφάσεις αυτές κοινοποιούνται στο Γενικό 
Γραμματέα της Περιφέρειας, ο οποίος εκδίδει σχετική 
πράξη, η οποία περιλαμβάνει άλατα στοιχεία των αποφά¬ 
σεων των νομαρχιακών συμβουλίων και δημοσιεύεται 
στην Εφημερίδα της Κυβερνήσεως. Αυτή αποτελείτο κα¬ 
ταστατικό της επιχείρησης και σε κάθε περίπτωση συ- 
στάσεως εμπραγμάτων δικαιωμάτων μεταγραπτέο τίτλο 
στο υποθηκοφυλάκιο. 

4. Σε περίπτωση που η κοινή ή διανομαρχιακή επιχείρη¬ 
ση συνιστάται από νομαρχιακές αυτοδιοικήσεις ή νομαρ¬ 
χιακά διαμερίσματα που ανήκουν σε περισσότερες περι¬ 
φέρειες οι αποφάσεις των νομαρχιακών συμβουλίων της 
παραγράφου 2 στέλνονται στο Υπουργείο Εσωτερικών, 
Δημόσιας Διοίκησης και Αποκέντρωσης και εκδίδεται η 
σχετική πράξη της παραγράφου 3 από τον Υπουργό, η ο¬ 
ποία δημοσιεύεται στην Εφημερίδα της Κυβερνήσεως. 

ΑΡΘΡΟ 19 
Όργανα διοίκησης 

1. Μέλη του διοικητικού συμβουλίου της κοινής ή διανο- 
μαρχιακή επιχείρησης είναι νομάρχες, μέλη νομαρχιακών 
συμβουλίων,κάτοικοι και δημότες των δήμων και των κοι¬ 
νοτήτων των νομαρχιακών αυτοδιοικήσεων ή νομαρχια¬ 
κών διαμερισμάτων που συμμετέχουν στην επιχείρηση 
των οποίων η επαγγελματική ή επιστημονική ιδιότητα ή η 
κοινωνική δραστηριότητα είναι συναφείς προς το αντικεί¬ 
μενο της επιχείρησης. Δεν είναι αναγκαίο να εκπροσωπεί¬ 
ται στο διοικητικό συμβούλιο με εκπρόσωπό της κάθε νο¬ 
μαρχιακή αυτοδιοίκηση ή νομαρχιακό διαμέρισμα. 

2. Στο διοικητικό συμβούλιο συμμετέχει και εκπρόσω¬ 
πος των εργαζομένων της επιχείρησης, αν αυτή απασχο¬ 
λεί περισσότερους από είκοσι εργαζομένους. 

Για τον ορισμό του εκπροσώπου των εργαζομένων ε¬ 
φαρμόζεται αναλόγως η διάταξη της παρ. 2 του άρθρου 2 
του παρόντος. 

3. Με τις αποφάσεις σύστασης της διανομαρχιακής επι¬ 
χείρησης ορίζεται κοινωνικός φορέας που θα εκπροσω¬ 
πηθεί στο διοικητικό συμβούλιό της. Με τις ίδιες αποφά¬ 
σεις ορίζεται και ο τρόπος εκπροσώπησή του. 

4. Ο πρόεδρος του διοικητικού συμβουλίου της επιχεί¬ 
ρησης ορίζεται από τη νομαρχιακή αυτοδιοίκηση ή το νο¬ 
μαρχιακό διαμέρισμα με το μεγαλύτερο ποσοστό συμμε¬ 
τοχής, εκτός αν διαφορετικά ορίζεται στις αποφάσεις των 
νομαρχιακών συμβουλίων με τις οποίες συνιστάται η επι¬ 
χείρηση. 

Σε περίπτωση όπου το μεγαλύτερο ποσοστό συμμετο¬ 
χής στο κεφάλαιο της επιχείρησης, το έχουν περισσότε¬ 
ρες νομαρχιακές αυτοδιοικήσεις ή νομαρχιακά διαμερί¬ 
σματα στις αποφάσεις σύστασης της επιχείρησης ανα- 
φέρεται ρητά το νομαρχιακό συμβούλιο που ορίζει τον 
πρόεδρο του διοικητικού συμβουλίου της επιχείρησης. 

Αντιπρόεδρος εκλέγεται, από το διοικητικό συμβούλιο 
ένα από τα μέλη του. 

ΑΡΘΡΟ 20 

Διανομαρχιακό όργανο - αρμοδιότητες 

1. Με τις αποφάσεις των νομαρχιακών συμβουλίων για 
τη σύσταση επιχείρησης μπορεί να συσταθεί διανομαρ- 


χιακό όργανο από αιρετούς εκπροσώπους των νομαρχια¬ 
κών αυτοδιοικήσεων και των νομαρχιακών διαμερισμά¬ 
των που συνιστούντην επιχείρηση. 

Στο διανομαρχιακό αυτό όργανο συμμετέχουν με εκ¬ 
προσώπους τους οι νομαρχιακές αυτοδιοικήσεις και τα 
νομαρχιακά διαμερίσματα κατ’ αναλογία του ποσοστού 
συμμετοχής τους στο κεφάλαιο της επιχείρησης. 

2. Το όργανο αυτό ασκεί τις αρμοδιότητες των νομαρ¬ 
χιακών συμβουλίων που προβλέπονται από τις διατάξεις 
του Κεφαλαίου Α’ του παρόντος διατάγματος και επί πλέ¬ 
ον: 

α) Μπορεί να ζητήσει τη διενέργεια έκτακτκου διαχειρι¬ 
στικού ελέγχου και την έκτακτη σύγκληση του διοικητικού 
συμβουλίου. 

β) Αποφασίζει για την αποδοχή της αποχώρησης ή συμ¬ 
μετοχής νομαρχιακής αυτοδιοίκησης ή νομαρχιακού δια¬ 
μερίσματος στην επιχείρηση. 

γ) Αποφασίζει για τη διάλυση της επιχείρησης, ορίζει εκ- 
καθαριστές και εγκρίνει τους λογαριασμούς εκκαθάρισης. 

δ) Αποφασίζει για όσα άλλα θέματα του αναθέτουν τα 
νομαρχιακά συμβούλια με τις αποφάσεις σύστασης της ε¬ 
πιχείρησης. 

ΑΡΘΡΟ 21 

Λειτουργία διανομαρχιακού οργάνου 

Γ ια την θητεία του διανομαρχιακού οργάνου, την αντι¬ 
κατάσταση των μελών του και τη νόμιμη λειτουργεία του 
με ελλιπή σύνθεση εφαρμόζονται αναλογικά οι διατάξεις 
του άρθρου 3 του παρόντος, εκτός από τον ορισμό νέων 
μελών του οργάνου, που γίνεται μέσα σε δύο μήνες, από 
την εγκατάσταση των νέων νομαρχιακών αρχών, ή σε πε¬ 
ρίπτωση νέας επιχείρησης από τη δημοσίευση της συ¬ 
στατικής αυτής πράξης. 

Το όργανο αυτό εκλέγει τον πρόεδρο και τον αντιπρόε¬ 
δρό του, μεταξύ των μελών του, στην πρώτη συνεδρίασή 
του, που συγκαλείται από το νομάρχη της νομαρχιακής 
αυτοδιοίκησης, ή του νομαρχιακού διαμερίσματος που έ¬ 
χει το μεγαλύτερο ποσοστό συμμετοχής στο κεφάλαιο 
τηςεπιχείρησης, ή απότο νομάρχη που ορίζεται ρητά στις 
αποφάσεις σύστασης της επιχείρησης. 

Το διανομρχιακό όργανο συνέρχεται τακτικά τουλάχι¬ 
στο τρεις φορές το χρόνο και έκτακτα όταν οι υποθέσεις 
της επιχείρησης το απαιτούν. 

Συγκαλείται από τον πρόεδρό του, ο οποίος το συγκα- 
λεί υποχρεωτικά και όταν το ζητήσει το ένα τρίτο των με¬ 
λών του ή το διοικητικό συμβούλιο της επιχείρησης, με 
γραπτή αίτηση στην οποία αναφέρονταιτα θέματα που θα 
συζητηθούν. 

Αν ο πρόεδρος δεν το συγκαλέσει μέσα σε δεκαπέντε η¬ 
μέρες από την υποβολή της αίτησης, το όργανο συνέρχε¬ 
ται ύστερα από πρόσκληση εκείνων που υπέβαλαν την αί¬ 
τηση και αποφασίζει για τα θέματα για τα οποία είχε ζητη¬ 
θεί η σύγκλησή του. 

Το διανομαρχιακό όργανο συγκαλείται με γραπτή πρό¬ 
σκληση που αναφέρει τοντόπο, την ημερομηνία και την ώ¬ 
ρα που θα συνέλθει το όργανο και τα θέματα που θα συ¬ 
ζητηθούν. Η πρόσκληση στέλνεται με τηλεγράφημα ή με 
επιστολή στα μέλη πέντε ημέρες πριν τη συνεδρίαση. 

Για τη λειτουργία του ανωτέρω οργάνου εφαρμόζονται 
αναλόγως οι διατάξεις των παραγράφων 2,3 και 4 του άρ¬ 
θρου 4 του παρόντος διατάγματος. 

Το διανομαρχιακό όργανο μπορεί με απόφαση του να 

ψηφίσει τον κανονισμό λειτουργίας του. 

Καθήκοντα γραμματέα του διανομαρχιακου οργάνου α¬ 
νατίθενται από τον πρόεδρο του σε υπάλληλο της νομαρ¬ 
χιακής αυτοδιοίκησης ή του νομαρχιακού διαμερίσματος 

από την οποία προέρχεται ο πρόεδρος. 

Με απόφαση του διανομαρχιακού οργάνου καθορίζεται 
η αποζημίωση του γραμματέα για την άσκηση αυτών των 
καθηκόντων. 

Κάθε δαπάνη που αφορά τη λειτουργία του διανομαρ- 
χιακού οργάνου, περιλαμβανομένης και της αποζημίω¬ 
σης του γραμματέα, καταβάλλεται σε βάρος του προϋπο¬ 
λογισμού της επιχείρησης με ειδική εντολή του προέδρου 
του διανομαρχιακού οργάνου. 

ΑΡΘΡΟ 22 

Αρμοδιότητες νομαρχιακού συμβουλίου 

Αν δεν συσταθεί διανομαρχιακό όργανο και δεν ορίζεται 
διαφορετικά στην πράξη σύστασης διανομαρχιακής επι¬ 
χείρησης το νομαρχιακό συμβούλιο της νομαρχιακής αυ¬ 
τοδιοίκησης ή νομαρχιακού διαμερίσματος που έχει το 
μεγαλύτερο ποσοστό συμμετοχής στο κεφάλαιο της επι¬ 
χείρησης έχει τις αρμοδιότητες: 

α) Του ορισμού της-αποζημίωσης του προέδρου, του α¬ 
ντιπροέδρου και των μελών του διοικητικού συμβουλίου 
(άρθρο 9). 

β) Του διορισμού ελεγκτών για τον τακτικό διαχειριστι¬ 
κό έλεγχο (άρθρο 11). 

γ) Της έγκρισης των αποφάσεων του διοικητικού συμ¬ 
βουλίου (άρθρο 6παρ. 2). 

δ) Του ορισμού μελών του διοικητικού συμβουλίου με 
μερική ή πλήρη απασχόληση στην επιχείρηση (άρθρο 8 
παρ. 1). 

ε) Της αντικατάσταση εκπροσώπων των εργαζομένων 
και του κοινωνικού φορέα μετά από σύμφωνη γνώμη του 
οργάνου που τους πρότεινε (άρθρο 3 παρ. 3). 

στ) Του ορισμού εκκαθαριστικών και της έγκρισης των 
λογαριασμών της εκκαθάρισης (άρθρο 15). 

Σε περίπτωση που το μεγαλύτερο ποσοστό συ μμετοχής 
στο κεφάλαιο της επιχείρησης, το έχουν περισσότερες 
νομαρχιακές αυτοδιοικήσεις ή νομαρχιακά διαμερίσμα¬ 
τα, στις αποφάσεις σύστασης της επιχείρησης αναφέρε- 
ται ρητά το νομαρχιακό συμβούλιο που ασκεί τις αρμο¬ 
διότητες αυτού του άρθρου. 

ΑΡΘΡΟ 23 
Διάθεση εσόδων 

Οι διατάξεις του άρθρου 10 εφαρμόζονται αναλόγως 
και στις διανομαρχιακές επιχειρήσεις. Ειδικότερα το τμή¬ 
μα των καθαρών κερδών που διατίθεται για την εκπλήρω¬ 
ση κοινωφελών σκοπών, διανέμεται στις νομαρχιακές αυ¬ 
τοδιοικήσεις και στα νομαρχιακά διαμερίσματα που συμ¬ 
μετέχουν, ανάλογα με το ποσοστό συμμετοχής τους στο 
κεφάλαιό της. 

ΑΡΘΡΟ 24 

Συμμετοχή ή αποχώρηση από την Επιχείρηση 

Η συμμετοχή νέου μέλους στην επιχείρηση ή αποχώρη¬ 
ση απ' αυτήν, γίνεται είτε με απόφαση του διανομαρχια- 
κού οργάνου κατ’ άρθρο 20 παρ. 2 του παρόντος είτε με 
απόφαση του νομαρχιακού συμβουλίου της οικείας νο¬ 


μαρχιακής αυτοδιοίκησης ή του νομαρχιακού διαμερί¬ 
σματος και με αποφάσεις των νομαρχιακών συμβουλίων 
των νομαρχιακών αυτοδιοικήσεων και νομαρχιακών δια¬ 
μερισμάτων που συμμετέχουν στην επιχείρηση και έχουν 
αθροιστικά ποσοστό συμμετοχής στο κεφάλαιό της πε¬ 
ρισσότερο από πενήντα στα εκατό και πράξη του Γενικού 
Γραμματέα της Περιφέρειας στην περιοχή της οποίας ευ- 
ρίσκεται η έδρα της επιχείρησης ή του Υπουργού 
Εσωτερικών, Δημόσιας Διοίκησης και Αποκέντρωσης αν 
οι νομαρχιακές αυτοδιοικήσεις ή τα νομαρχιακά διαμερί¬ 
σματα που συμμετέχουν στην επιχείρηση ανήκουν σε πε¬ 
ρισσότερες Περιφέρειες, η οποία δημοσιεύεται στην 
Εφημερίδα της Κυβερνήσεως. 

Σε νομαρχιακή αυτοδιοίκηση ή νομαρχιακό διαμέρισμα 
που αποχωρεί από την επιχείρηση καταβάλλεται από αυ¬ 
τήν μόνο το ποσοστό του αρχικού κεφαλαίου και τα περι¬ 
ουσιακά στοιχεία που εισέφερε. 

Η νομαρχιακή αυτοδιοίκηση ή το νομαρχιακό διαμέρι¬ 
σμα αυτό δεν έχει κανένα άλλο δικαίωμα στο υπόλοιπο κε¬ 
φάλαιο και τα περιουσιακά στοιχεία της εππιχείρησης. Το 
ποσοστό συμμετοχής νέου μέλους στο κεφάλαιο της επι¬ 
χείρησης υπολογίζεται με βάση ισολογισμού που συ- 
ντάσσεται ειδικά κατά το τελευταίο μήνα πριν την πράξη 
τροποποίηση της συστατικής πράξης για την είσοδο των 
νέων μελών στην επιχείρηση. 

ΑΡΘΡΟ 25 

Αυξομείωση του κεφαλαίου της επιχείρησης 

Το αρχικό κεφάλαιο της επιχείρησης μπορεί να αυξηθεί 
με νέα εισφορά από τις νομαρχιακές αυτοδιοικήσεις και 
τα νομαρχιακά διαμερίσματα που συμμετέχουν με απο¬ 
φάσεις των νομαρχιακών τους συμβουλίων και εφόσον έ¬ 
χουν αρθροιστικά ποσοστό συμμετοχής στο κεφάλαιο 
της επιχείρησης περισσότερο από πενήντα στα εκατό, 
χωρίς να απαιτείται τροποποίηση της πράξης σύστασης 
της επιχείρησης. 

Στην πράξη σύστασης της επιχείρησης μπορεί να προ- 
βλέπεται αυξημένη πλειοψηφία για την αύξηση του κεφα¬ 
λαίου της. 

Η ίδια διαδικασία τηρείται για την περίπτωση της μείω¬ 
σης του αρχικού κεφαλαίου. 

ΑΡΘΡΟ 26 

Διάλυση, εκκαθάριση της Επιχείρησης 

Η διανομαρχιακή επιχείρηση διαλύεται με αποφά- 
σειςτων νομαρχιακών συμβουλίων των νομαρχιακών αυ¬ 
τοδιοικήσεων και νομαρχιακών διαμερισμάτων που έχουν 

αθροιστικά ποσοστό συμμετοχής στο κεφάλαιο της επι¬ 
χείρησης περισσότερο από πενήντα στα εκατό και πράξη 
του γενικού γραμματέα της Περιφέρειας στην περιοχή 
της οποίας ευρίσκεται η έδρα της επιχείρησης, η οποία 
δημοσιεύεται στην Εφημερίδα της Κυβερνήσεως. 

Στην πράξη σύστασης της επιχείρησης μπορεί να προ- 
βλέπεται αυξημένη πλειοψηφία για τη διάλυσή της. 

Το υπόλοιπο που απομένει μετά την εκκαθάριση διανέ¬ 
μεται στις νομαρχιακές αυτοδιοικήσεις καιτα νομαρχιακά 
διαμερίσματα που συμμετέχουν στην επιχείρηση, ανάλο¬ 
γα με το ποσοστό συμμετοχής τους στο κεφάλαιό της. 

ΑΡΘΡΟ 27 

Η ισχύς αυτού του προεδρικού διατάγματος αρχίζει από 
τη δημοσίευσή του στην Εφημερίδα της Κυβερνήσεως. 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 5 Σεπτεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 
-♦- 

Α ΝΑΚΟΙΝΩΣΕ ΙΣ 

Αοιθυ. Φ.0544/35/ΑΣ 616/Μ. 4377 (2) 

Ανακοίνωση για τη θέση σε ισχύ της Συμφωνίας - πλαισί¬ 
ου για οικονομική, επιστημονική και τεχνολογική συ¬ 
νεργασία Ελλάδος - Χιλής (Σαντιάγο, 15.9.1994). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνία 
- πλαίσιο μεταξύ των Κυβερνήσεων της Ελληνικής 
Δημοκρατίας και της Δημοκρατίας της Χιλής για την οι¬ 
κονομική, επιστημονική και τεχνολογική συνεργασία η ο¬ 
ποία υπογράφηκε στο Σαντιάγο της Χιλής την 15η 
Σεπτεμβρίου 1994 και κυρώθηκε με τον υπ’ αριθ. 2423/ 
1996 Νόμο που δημοσιεύθηκε στο υπ' αριθ. 147 φύλλο 
της Εφημερίδος της Κυβερνήσεως τεύχος Α’ της 4ης 
Ιουλίου 1996τέθηκεσεισχύ, σύμφωνα με τη διάταξη του 
άρθρου 7 παράγρ. 1 αυτής, την 23 Αυγούστου 1996. 

Αθήνα, 29 Αυγούστου 1996 
Με εντολή Υπουργού 

Ο Προϊστ/νος της Ειδ. Νομικής Υπηρεσίας κ.α.α. 

ΒΑΣΙΛΕΙΟΣ ΠΑΤΡΩΝΑΣ 


Αοιθυ. Φ.0544/24/ΑΣ 607/Μ. 4521 (3) 

Ανακοίνωση για τη θέση σε ισχύ της Συμφωνίας για τις 
θαλάσσιες μεταφορές μεταξύ Ελλάδος & Λαϊκής 
Δημοκρατίας της Κίνας (Πεκίνο, 16.10.1995). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η Συμφωνία 
για τις θαλάσσιες μεταφορές μεταξύ της Κυβερνήσεως 
της Ελληνικής Δημοκρατίας και της Κυβερνήσεως της 
Λαϊκής Δημοκρατίας της Κίνας η οποία υπεγράφη στο 
Πεκίνο στις 16 Οκτωβρίου 1995 και κυρώθηκε με τον υπ’ 
αριθ. 2419/1996 Νόμο που δημοσιεύθηκε στο υπ' αριθμ. 
141 Φύλλο της Εφημερίδος της Κυβερνήσεως τεύχος Α’ 
της 3 Ιουλίου 1996 τίθεται σε ισχύ, σύμφωνα με τη διάτα¬ 
ξη του άρθρου 21 αυτής, 30 Αυγούστου 1996. 

Αθήνα, 28 Αυγούστου 1996 
Με εντολή Υπουργού 

Ο Προϊστ/νος της Ειδ. Νομικής Υπηρεσίας κ.α.α. 

ΒΑΣΙΛΕΙΟΣ ΠΑΤΡΩΝΑΣ 
-♦- 

ΔΙΟΡΘΩΣΕΙΣΦΑΛΜΑΤΩΝ 

(4) 

Στο Π.Δ. 273/24.8.96 «Σύσταση τριών (3) θέσεων με 
σύμβαση εργασίας ιδιωτικού δικαίου στο γραφείο 
Αντιπροέδρου του Διοικητικού Συμβουλίου του Οργα¬ 
νισμού Εργατικής Κατοικίας»το οποίο δημοσιεύθηκε στο 
ΦΕΚ 195/Α/24.8.96 γίνεται η παρακάτω διόρθωση: 

Στη παρ. 8, στίχος 3, του προοιμίου αντί του εσφαλμέ¬ 
νου «Εστίας» τίθεται το ορθό «Κατοικίας». 

(Από το Υπ. Εργασίας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



